      Z A P I S N I K

s 22. sjednice Upravnoga vijeća Pučkog otvorenog učilišta Slatina održane u srijedu  20. svibnja 2024. godine s početkom u 17:00  u prostorijama ravnateljstva Pučkog otvorenog učilišta Slatina
PRISUTNI ČLANOVI UPRAVNOGA VIJEĆA: 

1. Damir Jakšić – predsjednik
2. Snježana Žilavi – zamjenica predsjednika
3. Milan Maurer - član
4. Saša Šoltić – član
5. Marina Brusić  - član i zapisničar
PORED ČLANOVA UPRAVNOGA VIJEĆA SJEDNICI PRISUSTVUJE: 

Danijela Fabric Fabijanac, mag.educ.philol.croat. – ravnateljica POU Slatina
Danijel Krstičević – voditelj financijsko-računovodstvenih poslova u POU Slatina

ZAPISNIK VODI: Marina Brusić, blagajnica – administrativna radnica u POU Slatina

Predsjednik Upravnog vijeća otvorio je 22. sjednicu, pozdravio sve prisutne te pročitao dnevni red. Pozvao je prisutne da iznesu prijedloge za dopunu ili izmjenu dnevnog reda.
Kako se nitko nije javio za riječ dnevni red je jednoglasno usvojen s 5 glasova ZA. 
ZAKLJUČAK
Na zapisnik s prošle sjednice nije bilo primjedbi, te je jednoglasno usvojen
Vezano za rebalans ravnateljica govori da da su plaće najupitnija stavka i poziva Krstičević Danijela da obrazloži detalje.
Danijel obrazlaže rebalans, govori o prenesenim sredstvima iz prošle godine i njihovoj raspodjeli. Objašnjava zašto je potrebno povećanje na plaćama, komunalijama, stručnom osposobljavanju i nekim dobavljačima. Objašnjava članovima o promjenama na pojedinim izvorima, jer smo dobili nešto više sredstava od planiranih, te smo to uskladili. Nakon njegovog detaljnog obrazloženja, predsjednik je rekao da tu ne vidi ništa sporno, drugih pitanja i komentara nije bilo te je nakon glasovanja prijedlog rebalansa usvojen jednoglasno s 5 glasova „ZA“.
Ravnateljica informira članove  da su knjigovođe završili i sutra imamo podjelu uvjerenja za tečaj dekorativne kozmetike. Na jesen planiramo upisati razred njegovatelja. Govori da smo verificirali program za pomoćnike u nastavi i da vrtiću to sada nije potrebno. Pohvalila se s trideset programa po novim propisima koji idu na vaučer. Vezano za kino govori da smo imali osnovne i srednju školu na organiziranim projekcijama.  Imala je presicu u Zagrebu vezano za Mjesec našeg filma. Na Korčuli smo imali Proljetnu konferenciju Kino mreže. U petak smo imali promociju slovenskog filma Zbudi me u Art dvorani na kojoj su bili koscenarist i redatelj Marko Šantić, direktor fotografije Ivan Zadro te producent Jure Bušić. 

Vezano za kazališni program govori da smo imali predstave: 

· Testosteron – Ludens tatar 

· mađioničar Luka Vidović, 

· Šta ti misliš sa svojim životom – Izvan kutije d.o.o

Sljedeće nam je predstava zakazana za 12. lipanj - Kad je gusto samo rijetki - Teatar puna kuća.

ZAGREBDOX je 15. i 16. lipnja na kojem će se prikazati dva filma, jedan za djecu, a drugi za širu publiku.
Program Kino pod zvijezdama je skoro isplaniran do kraja.

Nakon informacija pitanja nije bilo i prešlo se na sljedeću točku pod kojom se nitko nije javio za riječ i predsjednik zaključuje 22. sjednicu Upravnoga vijeća u 17:45 sati.
ZAPISNIČAR:                                                                                                        PREDSJEDNIK:

 Marina Brusić



                         
                                                                                                                                 Damir Jakšić
KLASA: 003-06/24-01/04
URBROJ: 2189-53-01-24-02

U Slatini, 20. svibnja 2024. god.

